CELEX: 32018D1242
Language: ro
Date: 2018-09-14 00:00:00
Title: Decizia de punere în aplicare (UE) 2018/1242 a Comisiei din 14 septembrie 2018 privind anumite măsuri de protecție provizorii referitoare la pesta porcină africană în Belgia [notificată cu numărul C(2018) 6072] (Text cu relevanță pentru SEE.)

14.9.2018   
               
               
                  RO
               
               
                  Jurnalul Oficial al Uniunii Europene
               
               
                  LI 231/1
               
            
         DECIZIA DE PUNERE ÎN APLICARE (UE) 2018/1242 A COMISIEI
         din 14 septembrie 2018
         privind anumite măsuri de protecție provizorii referitoare la pesta porcină africană în Belgia
         
            
               [notificată cu numărul C(2018) 6072]
            
         
         (Numai textele în limbile neerlandeză și franceză sunt autentice)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (3),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porci domestici și sălbatici și care poate avea un impact puternic asupra rentabilității creșterii porcinelor, cauzând perturbări ale comerțului în Uniune și ale exporturilor către țări terțe.
                  
               
                     (2)
                  
                  
                     În cazul apariției unui caz de pestă porcină africană la porcii sălbatici, există riscul ca agentul patogen să se răspândească la alte populații de porci sălbatici și la exploatații de porcine. În consecință, boala se poate răspândi dintr-un stat membru în altul și în țări terțe, prin intermediul comerțului cu porcine vii sau cu produsele provenite de la acestea.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime care trebuie aplicate în Uniune pentru combaterea pestei porcine africane. În particular, articolul 15 din Directiva 2002/60/CE prevede luarea unor măsuri ca urmare a confirmării unuia sau a mai multor cazuri de pestă porcină africană la porcii sălbatici.
                  
               
                     (4)
                  
                  
                     Belgia a informat Comisia cu privire la situația actuală a pestei porcine africane pe teritoriul ei, ca urmare a apariției unor cazuri de pestă porcină în regiunea Ardeni din statul membru respectiv și, în conformitate cu articolul 15 din Directiva 2002/60/CE, a luat câteva măsuri, inclusiv stabilirea unei zone în care s-au înregistrat cazuri de infecții, zonă în care se aplică măsurile menționate la articolul 15 din directiva menționată, cu scopul de a preveni răspândirea bolii respective.
                  
               
                     (5)
                  
                  
                     Pentru a preveni orice fel de perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului, este necesară identificarea la nivelul Uniunii a zonei din Belgia în care se înregistrează cazuri de infecții cu pestă porcină africană, în colaborare cu statul membru respectiv.
                  
               
                     (6)
                  
                  
                     Prin urmare, până la reuniunea următoare a Comitetului permanent pentru plante, animale, produse alimentare și hrană pentru animale, în anexa la prezenta decizie ar trebui precizată zona din Belgia în care se înregistrează cazuri de infecții și durata regionalizării stabilite.
                  
               
                     (7)
                  
                  
                     Prezenta decizie urmează să fie revizuită la următoarea reuniune a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Belgia se asigură că zona infectată stabilită de Belgia, unde se aplică măsurile prevăzute la articolul 15 din Directiva 2002/60/CE, cuprinde cel puțin zonele menționate în anexa la prezenta decizie.
         
         
            Articolul 2
            Prezenta decizie se aplică până la 30 noiembrie 2018.
         
         
            Articolul 3
            Prezenta decizie se adresează Regatului Belgiei.
         
         
            Adoptată la Bruxelles, 14 septembrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
      
      
         
            ANEXĂ
            
                        Zonele din Belgia stabilite ca zone în care se înregistrează cazuri de infecții, astfel cum se menționează la articolul 1
                     
                     
                        Data până la care se aplică
                     
                  
                        Zona este delimitată în sensul acelor de ceasornic:
                        
                                    —
                                 
                                 
                                    frontiera cu Franța
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    Frontiera cu Marele Ducat al Luxemburgului
                                 
                              
                     
                        30 noiembrie 2018